FirstIndia Correspondent Published Date 2018/10/04 04:54
हेग। पाकिस्तानी जेल में बंद भारतीय नागरिक कुलभूषण जाधव के मामले में अंतरराष्ट्रीय न्यायालय ने बेहद ही अहम निर्णय लिया है। इस केस में सुनवाई अगले साल 18 से 21 फरवरी को होगी। इस सुनवाई की सबसे अहम बात यह है कि पूरी प्रक्रिया की लाइव स्ट्रीमिंग की जाएगी यानि दुनिया इसे लाइव देखेगी।
गौरतलब है कि पाकिस्तानी सैन्य अदालत ने जासूसी और आतंकवाद के आरोपों में 48 वर्षीय जाधव को अप्रैल 2017 में मौत की सजा सुनाई थी। भारत ने उसी साल मई में फैसले के खिलाफ अंतरराष्ट्रीय न्यायालय में अपील दायर की थी। लाइव स्ट्रीमिंग के बारे में संयुक्त राष्ट्र की प्रधान न्याय इकाई ने बुधवार को यहां इस संबंध में एक बयान जारी किया।
बता दें कि अंतरराष्ट्रीय न्यायालय की 10 सदस्यीय पीठ ने 18 मई 2017 को पाकिस्तान को मामले की सुनवाई पूरी होने तक जाधव की सजा पर अमल करने से रोक दिया था। अंतरराष्ट्रीय न्यायालय द्वारा जारी एक प्रेस विज्ञप्ति में कहा गया, ''सुनवाई की अदालत की वेबसाइट के साथ ही ऑनलाइन वेब टीवी, संयुक्त राष्ट्र ऑनलाइन टीवी चैनल पर अंग्रेजी और फ्रेंच में ऑन डिमांग लाइव स्ट्रीमिंग (वीओडी) की जाएगी।''
Kulbhushan Jadhav case case hearing see the world live live streaming Pakistani prison International court ICJ